Só lyk ’n cupcake van R10 000! | SARIE
Só lyk ’n cupcake van R10 000!	deur SARIE.com-span
’n Man van Toronto in Kanada het byna R10 000 opgedok vir ’n geskenk vir sy vrou se 40ste verjaarsdag. Die geskenk? ’n Kolwyntjie.
Die man het na die Le Dolci-bakkery in Toronto gegaan en gevra vir ’n uitspattige nagereg vir sy vrou se verjaarsdag. Ná dae het die span met dié volgende konkoksie vorendag gekom – gemaak uit van die duurste bestanddele in die wêreld.
CTV News het ’n lys bestanddele van dié kolwyntjie gepubliseer:
Kona Blue Mountain-koffie
seesout van Camargue in Frankryk
kakao van Valrhona (’n Franse luukse sjokolade)
vanielje uit Tahiti
Krug Collection Brut-sjampanje
botter van Normandië
Amadei Italiaanse sjokolade
24 karaat eetbare goudstof en blare
Courvoisier (’n soort konjak)
Die kollewyntjie het hom glo $900 uit die sak gejaag – dis ongeveer R9 500!
Die borrels op die koek is sjampanje-borrels wat hulle met ’n molekulêre gastronomie-tegniek geskep het. Die “diamante” aan die rand van die kolwyntjie is van suiker, meel, heuning en sout gemaak.
FOTO’S van Le Dolci Bakery
Wat dink jy van dié duur kolwyntjie? Die geld werd? Los kommentaar onderaan dié artikel, of deel dit met ons op ons Facebook– of Twitter-blad!
Bronne: CTV News en National Post